Diari Oficial de la Generalitat Valenciana


Sumari del DOGV 6219, del 04-03-2010 (2010/1919)

Aprovació de les bases específiques que han de regir les convocatòries dels processos de selecció de les places d'auxiliar de turisme incloses en l'oferta d'ocupació pública.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/1919


Data del document
:   20-11-2009

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Aprovació de les bases específiques que han de regir les convocatòries dels processos de selecció de les places d'auxiliar de turisme incloses en l'oferta d'ocupació pública. [2010/1919]  
Mitjançant el present anunci, es posa en coneixement de tots els interessats, que per Decret de la Regidoria Delegació d'Administració General, Personal, Seguretat Ciutadana, Educació i Esports, de data 20 de novembre de 2009, s'han aprovat les bases que literalment es transcriuen a continuació:  
Primera. Objecte  
Les presents bases tenen per objecte desenvolupar les previsions fetes a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.  
Principalment, aquestes bases específiques, tenen per objecte regir el procés de selecció de les places d'auxiliar de turisme incloses en l'oferta d'ocupació pública de l'Ajuntament, les quals es detallen a continuació:   
Denominació: auxiliar de turisme.  
Naturalesa: laboral fix.  
Grup: Equiparat al grup D (art. 25 Llei 30/1984) o grup C2 (art. 76 Llei 7/2007 (EBEP)).  
Escala: administració especial.  
Subescala: serveis especials.  
Classe: comeses especials.  
Categoria: nivell graduat escolar.  
Nombre de vacants: una.  
Torn: lliure.  
Procediment de selecció: concurs oposició (procés de consolidació d'ocupació temporal).  
Segona. Legislació aplicable  
En tot allò no previst en les bases, es d'aplicació el que s'estableix a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades a les referides bases generals.  
Tercera. Requisits dels aspirants  
Els aspirants han de tenir els següents requisits:  
- Estar en possessió del títol de graduat escolar, formació professional de primer grau o equivalent o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a l'efecte per l'administració competent en cada cas.  
- Estar en possessió dels permisos que habiliten per a la conducció de vehicles de la classe B.  
- Tenir la nacionalitat espanyola, sense perjudici del que s'estableix a l'article 57 de la Llei 7/2007, de 12 d'abril, per la qual s'aprova l'Estatut Bàsic de l'Empletat Públic.  
En el termini de presentació de documents, l'aspirant estranger caldrà que aporte específicament:  
- Els títols homologats.  
- Fotocòpia compulsada del passaport en vigor.  
- Fotocòpia compulsada, si fa el cas, del permís de treball en vigor.  
- Tenir complits els 16 anys d'edat.   
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques.  
Quarta. Pagament dels drets d'examen  
Qui vulga participar en les corresponents proves d'accés, haurà de sol·licitar-ho mitjançant la instància corresponent, a la qual adjuntarà el justificant acreditatiu d'haver efectuat el pagament dels drets d'examen, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública.  
Cinquena. Proves selectives  
El procés selectiu constarà de dues fases: oposició i concurs.   
A) Oposició.  
La fase d'oposició serà prèvia a la valoració de la fase de concurs.  
Els exercicis de la fase d'oposició són els següents:  
Primer exercici: (teòric). De caràcter obligatori i eliminatori.   
Consistirà en la realització d'una prova de coneixements referida als continguts del programa temari de les presents bases, a través d'un qüestionari de 35 preguntes. Del programa de temes comuns sols es formularan, com a màxim, una quinta part de les preguntes d'aquest exercici (màxim 7 preguntes).   
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
Les respostes incorrectes penalitzaran a raó del valor de 3 respostes incorrectes descomptaran el valor d'una resposta correcta o la proporció que corresponga.  
La qualificació d'aquest exercici serà de 0 a 10 punts, i caldrà obtenir-ne un mínim de 5 per superar-lo.  
Segon exercici: (pràctic). De caràcter obligatori i eliminatori.  
Consistirà en resoldre per escrit o mitjançant treballs pràctics, un o varis supòsits que plantejarà el tribunal immediatament abans del començament de l'exercici, relatius a les tasques pròpies de la plaça que es convoca.  
En el cas de resoldre per escrit algun dels supòsits, s'utilitzarà el ordinador i els programes d'ofimàtica que siguen necessaris. En eixe cas, no es valorarà cap exercici si no està resolt en suport informàtic.  
Si així ho estima lliurement el tribunal qualificador a la vista de les característiques de l'exercici proposat, els aspirants podran servir-se en aquesta prova dels textos legals, comentaris doctrinals o llibres de consulta o altres publicacions que puguen utilitzar normalment en l'exercici del seu treball.   
aquest exercici serà avaluat entre 0 i 20 punts, i seran eliminats els aspirants que no obtinguen una puntuació mínima de 10 punts.  
Tercer exercici. (valencià) De caràcter obligatori i no eliminatori.  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Característiques de l'exercici de coneixements del valencià:   
- Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 7,5)   
Descomptaran 0,25 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
Descomptaran 0,33 punts: Faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 2,5)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,02 punts per cada paraula que supere el màxim establert.  
Aquest exercici es qualificarà de 0 a 10 punts.  
B) Concurs  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits que es valoren en la fase de concurs són els següents:   
a) Antiguitat/experiència: s'entén per aquesta la prestació de serveis professionals com a funcionari o contractat laboral, en places de subaltern o auxiliar de turisme en l'administració pública.  
b) Titulacions: es valorarà estar en possessió de les titulacions que es detallen en aquest apartat.  
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià.  
d) Altres mèrits: Es valorarà de forma separada aquest apartat atenent als següents criteris:  
1. Per una banda es valorarà estar en possessió dels títols de superació de cursos de l'escola oficial d'idiomes que s'assenyalen. Aquests mèrits es poden acumular fins a un màxim d'1 punt.  
2. Per altra banda es valorarà sempre de forma independent la prestació efectiva del voluntariat de protecció civil fins a un màxim d'1 punt.  
La suma dels apartats anteriors no podrà excedir de la puntuació màxima determinada per a la totalitat d'aquest apartat d'altres mèrits (2 punts)  
e) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça convocada, i estiga reflectida de manera expressa la seua duració en hores lectives.   
  
Acreditacions: Per a la valoració dels mèrits referits hauran d'acreditar-se en la forma que a continuació es detalla:   
a) Antiguitat/experiència: Mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
b) Titulacions superiors: mitjançant l'aportació d'original o còpia degudament compulsada del títol expedit per l'organisme públic competent.   
c) Coneixements de valencià: Mitjançant l'original o còpia degudament compulsada del títol expedit per la Junta Qualificadora de Coneixements de Valencià o, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
d) Altres mèrits:  
Cursos de l'escola oficial d'idiomes:  
Mitjançant la fotocòpia compulsada del títol corresponent expedit per l'escola oficial d'idiomes o document equivalent.  
Anys de voluntariat de protecció civil.  
Mitjançant certificat de mèrits on s'acrediten les labors prestades i el seu historial en l'agrupació local, expedit per l'alcalde president, o regidor delegat en matèria de protecció civil.  
e) Cursos: La realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei Orgànica 8/1985, de 13 de juliol, reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat. No es podran valorar ni es tindran en compte aquells cursos en què no s'expresse la duració en hores lectives.  
Sisena. Programa de temes  
Matèries comunes.  
Tema 1. La Constitució espanyola de 1978: Estructura i principis fonamentals. Drets i deures fonamentals.  
Tema 2. Les entitats locals: classes i potestats. El municipi: concepte i elements. Òrgans necessaris i complementaris. L'alcalde. Els tinents d'alcalde. El ple. La junta de govern. Les comissions informatives i altres òrgans complementaris.  
Tema 3. Règim jurídic del personal al servei de l'administració local. Concepte i classes. Drets i deures i incompatibilitats.  
Tema 4. La potestat reglamentària de les entitats locals: òrgans titulars. Bans. Reglaments i ordenances. Procediment d'elaboració i aprovació. La publicació de les normes locals. Límits de la potestat reglamentària local.  
Matèries específiques.  
Tema 5. La Llei de Turisme 3/1998, de la Comunitat Valenciana.  
Tema 6. Ajudes a municipis turístics com a conseqüència de la Llei 3/1998, de 21 de maig, de la Generalitat Valenciana.  
Tema 7. Ordenació dels guies de turisme a la Comunitat Valenciana.  
Tema 8. Ordenació turística de les agències de viatges de la Comunitat Valenciana.  
Tema 9. Ordenació dels establiments de restauració de la Comunitat Valenciana.  
Tema 10. Ordenació dels establiments hotelers de la Comunitat Valenciana.  
Tema 11. Ordenació de l'allotjament turístic rural en l'interior de la Comunitat Valenciana.  
Tema 12. Reglamentació d'apartaments turístics, vil·les, xalets, bungalous i similars a la Comunitat Valenciana.  
Tema 13. Festes d'interés turístic de la Comunitat Valenciana: Ordenació. Festes de la Valldigna.  
Tema 14. La Secretaria d'Estat de Turisme. Turespaña: Oficines espanyoles a l'estranger. L'Agència València del Turisme. La Xarxa Tourist Info.   
Tema 15. Estructura del mercat turístic: l'oferta i la demanda. Tendències del turisme. El cas espanyol. Màrqueting turístic.  
Tema 16. Història i desenvolupament econòmic de la ciutat de Tavernes i de la Valldigna. El terme municipal de Tavernes: Extensió, clima i orografia. Oferta turística de la Valldigna.  
Tema 17. L'art en el turisme. El Monestir de Santa Maria de la Valldigna: Història i treballs de restauració. Jaciments arqueològics de Tavernes.   
Tema 18. Concepte turístic de la geografia de la Comunitat Valenciana. Conjunt de destins turístics i principals zones turístiques de la Comunitat Valenciana.  
Tema 19. Conceptes bàsics d'informàtica: Arquitectura d'ordinadors. La unitat central de procés (CPU). La perifèria d'un ordinador: Perifèrics d'entrada i d'eixida. Conceptes bàsics d'informàtica: Aplicacions informàtiques. El tractament de textos. Concepte d'arxiu i de base de dades. El full electrònic de càlcul. El correu electrònic.  
Tema 20. La Llei de Prevenció de Riscos Laborals. Seguretat en el treball del personal d'oficines. Protecció de dades de caràcter personal. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. El Reglament Orgànic Municipal.   
Segon. Publicar les presents bases al Butlletí Oficial de la Província, Diari Oficial de la Comunitat Valenciana, i pàgina web de l'Ajuntament de Tavernes de la Valldigna (), així com extracte de les presents bases al tauler d'edictes municipal.  
Tercer. Igualment, significar que aquest acte, de conformitat amb el que estableix l'article 52.2 de la Llei 7/1985, de 2 d'abril, reguladora de les Bases del Règim Local, així com l'article 109 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, posa fi a la via administrativa.  
Contra el mateix es podrà interposar, el recurs contenciós administratiu directament davant del Jutjat Contenciós Administratiu de València, en el terminis següents:  
- Dos mesos comptats des del dia següent al que ha rebut aquesta notificació.  
Tot això sense perjudici de que es pot exercitar qualsevol altra acció o recurs que s'estime convenient a la defensa dels drets dels interessats.  
Tavernes de la Valldigna, 20 de novembre de 2009.- El cap de l'Activitat 04 de Recursos Humans i Gestió de Personal: Valentín Vercher Manclús.